kardosdrur/scandi-wiki huggingface dataset:
Grethe Fenger Møller

Grethe Fenger Møller (født 6. november 1941 på Frederiksberg) er en dansk jurist og politiker fra Det Konservative Folkeparti. Hun var arbejdsminister i Firkløverregeringen.

Uddannelse og arbejde 
Grethe Fenger Møller blev student fra Marie Kruses Skole i 1961 og cand.jur. fra Københavns Universitet i 1969, hvorefter hun blev ansat i Socialministeriet.

Politisk karriere 
Fenger Møller blev medlem af kommunalbestyrelsen på Frederiksberg i 1974, hvor hun var rådmand i et par omgange og formand for flere udvalg.

I 1977 blev hun valgt til Folketinget, og karrieren toppede, da hun 10. september 1982 blev arbejdsminister i Regeringen Poul Schlüter I. Posten besad hun indtil 12. marts 1986, hvorefter hun i et år var sit partis politisk ordfører.

Hendes politiske karriere endte som følge af Tamilsagen. Som led i sagen blev Grethe Fenger Møller 13. september 1995 idømt 60 dages betinget fængsel for falsk vidneforklaring. Inden da havde hun fået ophævet sin parlamentariske immunitet i 1993.

Fenger Møller genopstillede ikke ved kommunalvalget 1993 og folketingsvalget 1994. Hun vendte derefter tilbage til sin stilling i Socialministeriet, hvor hun var fuldmægtig i ministeriets internationale afdeling indtil hun gik på pension i 2008.

Grethe Fenger Møller var fra 1974 til 1981 formand for Dansk Kvindesamfund.

Referencer

Kilder 
 HVEM-HVAD-HVOR 1984, Politikens Forlag, København 1983, 
 Biografi af Grethe Fenger Møller fra Kvindebiografisk Leksikon

Beskæftigelsesministre fra Danmark
Danske ministre fra Det Konservative Folkeparti
Tidligere folketingsmedlemmer fra Det Konservative Folkeparti
Jurister fra Danmark
Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Medlemmer af Frederiksberg Kommunalbestyrelse
Personer fra Frederiksberg
Foreningsformænd fra Danmark
Folketingsmedlemmer, der har fået ophævet deres parlamentariske immunitet
Personer i Kraks Blå Bog
Personer i Dansk Kvindebiografisk Leksikon
Isi Foighel

Isi Foighel (født 21. december 1927 i Chemnitz i Tyskland, død 12. september 2007) var en dansk professor, politiker (Konservative Folkeparti) og minister.

Han blev født i Chemnitz i Tyskland i 1927 af jødiske forældre, men familien flygtede til Danmark og senere til Sverige.

Efter 2. verdenskrig blev han student fra Schneekloths Skole i 1946 og cand.jur. fra Københavns Universitet i 1952. I 1961 blev han dr.jur. og fra 1964 professor i retsvidenskab samme sted.

Foighel var i en årrække formand for Dansk Flygtningehjælp. Han var minister for skatter og afgifter i Regeringen Poul Schlüter I fra 10. september 1982 til 10. september 1987, hvorefter han i 1988 blev indstillet og valgt til posten som den danske dommer ved Den Europæiske Menneskerettighedsdomstol, hvor han sad indtil 1998.

I juli 1973 blev Isi Foighel i kølvandet af mordet på en tjener i byen Lillehammer i Norge antastet af den israelske efterretningstjeneste Mossad og henvendte sig personligt, men forgæves, til Lillehammers politi.

Han blev gift første gang i 1953 med Vera, født Heckscher, og siden i 1991 med Edith Moltke-Leth, født Beyer. Han var far til journalisten Hanne Foighel.

Udgivelser

Kilder 
 HVEM-HVAD-HVOR 1984, Politikens Forlag, København 1983, 
 DR Nyheder

Links 
 Mindeord om Isi Foighel

Eksterne kilder/henvisninger 
 

Danske ministre fra Det Konservative Folkeparti
Tidligere folketingsmedlemmer fra Det Konservative Folkeparti
Professorer fra Københavns Universitet
Dommere ved Den Europæiske Menneskerettighedsdomstol
Jurister fra Danmark
Medlemmer af DRs bestyrelse (tidligere Radiorådet)
Personer i Kraks Blå Bog (afdøde)
Kommandører af Dannebrog
Jøder fra Danmark
Modtagere af Nersornaat
Personer i Dansk Biografisk Leksikon
Skatteministre fra Danmark
Skattefolk fra Danmark
Personer fra Chemnitz
Jøder fra Tyskland
Alumni fra Københavns Universitet
Lars P. Gammelgaard

Lars Peter Gammelgaard (født 9. februar 1945 i Aarhus, død 11. februar 1994) var en dansk politiker og minister, der var valgt for Det Konservative Folkeparti.

Gammelgaard var uddannet cand.scient.pol. fra Aarhus Universitet i 1972.

Efter at have været aktiv i Konservative Studenter blev han folkevalgt i 1970, da han blev indvalgt i Aarhus Byråd. Fra 1976 til 1979 var han formand for den konservative gruppe i byrådet. I 1979 blev han valgt til Folketinget, hvor han blev medlem af Finansudvalget, finansordfører og siden politisk ordfører samt formand for Folketingets Boligudvalg 1982-1984. 12. marts 1986 blev han fiskeriminister i Regeringen Poul Schlüter I og sad frem 5. oktober 1989. I perioden 10. september 1987 – 3. juni 1988 var han tillige minister for nordisk samarbejde. Efterfølgende blev han sit partis gruppeformand, hvilken post han havde frem til regeringsskiftet i januar 1993. I samme periode var han formand for Det Sikkerhedspolitiske Udvalg. I januar 1993 blev han næstformand for folketingsgruppen. Gammelgaard var medlem af Folketinget frem til sin død i 1994.

Kilder 
 HVEM-HVAD-HVOR 1984, Politikens Forlag, København 1983,

Eksterne henvisninger 
 

Fiskeriministre fra Danmark
Ministre for nordisk samarbejde fra Danmark
Danske ministre fra Det Konservative Folkeparti
Tidligere folketingsmedlemmer fra Det Konservative Folkeparti
Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Politologer fra Danmark
Personer i Kraks Blå Bog (afdøde)
Medlemmer af Aarhus Byråd
Personer fra Aarhus
Kommandører af Dannebrog
Smalbladet perikon

 
Smalbladet perikon (Hypericum erectum) er en lav, løvfældende busk med en tætgrenet, opret vækst. Bladene er lancetformede og helrandede med græsgrøn over- og underside. Blomsterne er gule og ses først sent på sæsonen. Af disse grunde plantes den ofte i haverne, hvor især sorten 'Gemo' er populær.

Beskrivelse 
Smalbladet perikon er en lav, løvfældende busk med en tær, opret vækst. Barken er først glat og lysegrøn, men senere bliver den blank og brun. Knopperne er modsatte og ganske små. Bladene er lancetformede og helrandede med græsgrøn over- og underside. Blomstringen sker i juli-august, hvor busken er dækket af gule blomster, som sidder i kvaste for enden af skuddene. Frøene modner ikke her i landet.

Rodnettet er egentlig groft og vidt udbredt, men de stiklingeformerede sorter har et mere trævlet og svagt rodnet.

Højde x bredde og årlig tilvækst: 0,75 x 1 m (10 x 15 cm/år).

Hjemsted 
Smalbladet perikon hører hjemme i Japan og Korea, hvor den optræder ukrudtsagtigt sammen med andre lave buske i skovbryn og krat, langs vejkanter og på græssede arealer. 

På bjerget Nikko, hvor der er udpræget fastlandsklima, findes den i 700 m højde sammen med bl.a. hortensia, brun daglilje, havehortensia, hvid fredløs, hvid jodplante, japansk bøg, japansk kryptomeria, japansk løn, japansk spiræa, japansk ædelgran, Lilium auratum, sieboldhemlock, skrueædelgran og tofarvet kløverbusk.

Note 

Buske
Haveplanter
Gule blomster
Perikon
Ramlösa

Ramlösa er et mineralvandsmærke der tappes fra en underjordisk kilde i  i bydelen Ramlösa i Helsingborg i Sverige.

Mineraldvandsmærket blev startet af Johan Jacob Döbelius i 1707, og ejes i dag af Carlsberg efter det overtog det svenske bryggeri Pripps. Ramlösa sælges i en række europæiske lande, bl.a. Danmark, såvel som i Asien og USA m.fl.

Eksterne henvisninger 

Ramlösas hjemmeside 

Læskedrikke
Helsingborg
Drikkevand på væskebeholder
Elsebeth Kock-Petersen

Elsebeth Kock-Petersen (født 15. januar 1949 i København) er en dansk politiker fra Venstre og minister. Elsebeth Koch-Petersen blev født i et præstehjem i København, men valgte selv juraen som fag. Som ganske ung blev hun gift med den 15 år ældre advokat Niels Koch Petersen. Hun blev valgt til Folketinget som 26-årig i 1975.

Hun blev udnævnt som den første kirkeminister i Schlüterregeringen i 1982. Her gjorde hun sig bemærket ved at deltage meget aktivt i en debat om præsters forkyndelsesfrihed, som udsprang af præsten Birthe Andersens opbakning bag en fredsdemonstration ved den TV transmitterede juleprædiken fra Lundehus Kirke i København i 1983. Efter perioden som kirkeminister fungerede Koch-Petersen som hhv. social- og sundhedsminister.
Efter sin afgang som minister trak Koch-Petersen sig i forbindelse med en privat belastende skilsmissesag helt ud af politik og neddæmpede sin offentlige fremtræden og sine politiske aktiviteter fuldstændigt.
 Kirkeminister i Regeringen Poul Schlüter I fra 10. september 1982 til 23. juli 1984
 Socialminister i Regeringen Poul Schlüter I fra 23. juli 1984 til 12. marts 1986
 Sundhedsminister i Regeringen Poul Schlüter III fra 3. juni 1988 til 7. december 1989

Ekstern kilde/henvisning 
 HVEM-HVAD-HVOR 1984, Politikens Forlag, København 1983, .

Socialministre fra Danmark
Kirkeministre fra Danmark
Danske ministre fra Venstre
Tidligere folketingsmedlemmer fra Venstre
Sundhedsministre fra Danmark
Personer fra København
Jurister fra Danmark
Folketingsmedlemmer i 1970'erne
Folketingsmedlemmer i 1980'erne
Folketingsmedlemmer i 1990'erne
Kommandører af Dannebrog
Personer i Dansk Kvindebiografisk Leksikon
Transparency International

Transparency International (TI) er en international organisation (NGO) som oplyser om og bekæmper korruption, herunder også politisk korruption. 

Transparency International udsender hvert år rapporter og indeks over korruptionniveauet i mange af verdens lande. De vigtigste er (links er engelsk):
 Indekseret niveau over opfattelsen af korruption (Corruption Perceptions Index, CPI)
 Bestikkelsesindekset (Bribe Payers Index) 2002 
 Global korruptionsbarometer (Global Corruption Barometer) 2004 
 Global korruptionsrapport (Global Corruption Report) 2006

Indekseret niveau over opfattelsen af korruption 
Siden 1995 har Transparency International udgivet et årligt indekseret niveau over korruption (Corruption Perceptions Index, CPI). I det er verdens lande ordnet efter graden af korruption vurderet af embedsmænd, politikere, erhvervsfolk og eksperter. Seneste indeks indeholder 158 lande.

Korruption defineres som "the abuse of public office for private gain": "misbruget af embeder til egen vinding" . Det er vigtigt at understrege at indekset kun er et fingerpeg om, hvor korrupt et land opfattes, end hvor korrupt det er.

Danmark lå i 2005 nummer fire på listen over verdens mindst korrupte lande. I 2004 lå Danmark nummer 3.

Se også 
Group of States Against Corruption

Kilder og henvisninger

 Transparency.dk

Internationale organisationer
Korruption
Etableret i 1993
Tom Høyem

Tom Høyem (født 10. oktober 1941 i Nykøbing Falster) er en dansk og tysk politiker (Centrum-Demokraterne & FDP) og tidligere minister.

Ministerpost 
 Minister for Grønland i Regeringen Poul Schlüter I fra 10. september 1982 til 1. september 1987
Høyem besøgte som minister i juli 1984 Hans Ø for at markere Danmarks territorialkrav på øen medbringende et dannebrogsflag og en flaske Napoléon  cognac (navngivet efter den vikingetidige handels- og opdagelsesrejsende Ottar fra Hålogaland).

Valgobsevatør 
Høyem har virket som uafhængig valgobservatør for OSCE på vegne af den danske regering i følgende lande:
 Albanien
 Bosnien
 Montenegro
 Ukraine
 Palæstina
 Congos Demokratiske republik

Ordener 
 Kommandør af Dannebrogsordenen, tildelt den 14. september 1984.

Forskelligt 
Tom Høyem flyttede til Tyskland, hvor han blev rektor for den Europæiske skole i München indtil 2000, og derefter i Karlsruhe. I 1994 blev Tom Høyem medlem af FDP, Freie Demokratische Partei, Tysklands liberale parti, for hvem han i 2004 blev valgt til Gemeinderat (byrådet) i Karlsruhe.

Referencer

Litteratur 
 HVEM-HVAD-HVOR 1984, Politikens Forlag, København 1983,

Eksterne henvisninger 
 Tom Hoyem / FDP Gemeinderat  
 European School Karlsruhe  

Grønlandsministre fra Danmark
Tidligere folketingsmedlemmer fra CD
Personer fra Nykøbing Falster
Politikere fra FDP
Frode Nør Christensen

Frode Nør Christensen (født 9. oktober 1948 i Mindstrup i Hvejsel Sogn) er en tidligere dansk politiker der var folketingsmedlem fra 1981 til 1991 for partiet Centrum-Demokraterne. Han var trafikminister fra 1986 til 1988 og medlem af Europa-Parlamentet fra 1989 til 1994.

Christensen blev født i 1948 i Mindstrup nord for Vejle som søn af gårdejer Søren Christian Christensen og assistent Magda Nør Christensen. Han gik i folkeskole i Mindstrup og Tørring 1955-1963 og blev handelsuddannet i Hovedstadens Brugsforening 1964-1967 og tog handelseksamen på Vejle Handelsskole i 1967. Fra 1968 til 1970 var han sergent i Flyvevåbnet, hvorefter han vendte tilbage til Hovedstadens Brugsforening hvor han var førsteekspedient 1970-1971. Christensen blev ansat i politiet i 1971 og var politiassistent. Han var køreprøvesagkyndig fra 1979.

I 1979 blev Christensen folketingskandidat for Centrum-Demokraterne (CD) i Holstebrokredsen. Han blev valgt første gang til Folketinget ved folketingsvalget 8. december 1981. Han var gruppeformand for Centrum-Demokraterne og formand for Folketingets forsvarsudvalg 1984-1986. I 1986 efterfulgte han Arne Melchior som trafikminister i Regeringen Poul Schlüter I og fortsatte til CD forlod Regeringen Poul Schlüter II i 1988 (den officielle titel var "minister for offentlige arbejder" i perioden 1986-1987). Han stod som trafikminister i 1987 bag forslaget til oprettelse af Storebæltsforbindelsen og er også kendt som idemanden bag DSB's intercitytog med uniformerede børneguider for uledsagede børn hver fredag og søndag.

Christensen blev valgt til Europa-Parlamentet ved Europa-Parlamentsvalget 1989 i Danmark og var medlem frem til 1994. I parlamentet tilsluttede han sig Det Europæiske Folkepartis Gruppe (Den Kristelig-Demokratiske Gruppe). Han fortsatte samtidig i Folketinget frem til 2. oktober 1991 hvor han nedlagde sit folketingsmandat, der blev overtaget af Svend Aage Jensen.

Senere meldte Christensen sig ud af CD og forsøgte forgæves at blive opstillet til Folketinget for Det Konservative Folkeparti. Medlemskabet hos De Konservative var kortvarigt, og han blev derefter partiløs.

Efter at være i Europa-Parlamentet vendte Christensen tilbage til sit arbejde som politiassistent, men måtte opgive det fordi han lider af Ménières sygdom med voldsomme svimmelhedsanfald. Han blev i stedet parkeringsvagt i Holstebro, men måtte også forlade det job på af sin sygdom og søgte invalidepension. Invaliditetsgraden blev af læger fastsat til mindst 66 %, men pensionen blev først tildelt ud fra et skøn på 50 %'s arbejdsevne. Efter en retssag mod Den Sociale Ankestyrelse som blev afgjort i 2000, blev det anerkendt at han har en méngrad på 66 %.

Christensen boede i 2004 i Hodsager Sogn øst for Holstebro og blev det år valgt til meningshedsrådet i sognet på den grundtvigske fællesliste. Han bor nu (rapporteret pr. 2008 og 2018) i Jelling sammen med sin veninde Marianne.

Referencer 

Tidligere folketingsmedlemmer fra CD
Transportministre fra Danmark
Folketingsmedlemmer i 1980'erne
Folketingsmedlemmer i 1990'erne
Medlemmer af Europa-Parlamentet fra Danmark 1989-1994
Personer i Kraks Blå Bog
Kommandører af Dannebrog
Carnegie

Carnegie, ordet indgår i flere overskrifter:

 Carnegiefonden – fond der tildeler hædersbevisninger for heltemodig indsats.
 Carnegiefonden, USA – Carnegie Hero Fund, amerikansk fond for tildelig af hædersbevisninger for heltemodig indsats.
 Carnegie Steel Company – amerikansk stålværk.
 Carnegie Institute of Technology – (CIT), en del af det amerikanske universitet Carnegie Mellon University.
 Carnegie Institution of Washington – (CIW), institution der støtter videnskabelig forskning.
 Carnegie Investment Bank AB - svensk investeringsbank.
 Carnegie Mellon University – amerikansk universitet.
 Carnegie Museum of Art – amerikansk kunstmuseum i Pittsburgh.
 Carnegie Prize – international hædersbevisning for kunstnere.
 Carnegie Hall – amerikansk koncert- og operahus i New York City
 Carnegie bibliotekerne – flere end 2.000 biblioteker på verdensplan.
 Carnegiemedaljen (litteratur) – hædersbevisning i litteratur.
 D. Carnegie & Co – finanskoncern børsnoteret i Stockholm

 Steder
 Carnegie, Fife – et område i Dunfermline, Skotland
 Carnegie (Pennsylvania) – amerikansk by i staten Pennsylvania.
 Carnegie, Oklahoma – amerikansk by i staten Oklahoma.
 Carnegie, Victoria, en forstad i Melbourne, Australien.
 Carnegiesøen, Australien – sø i vestaustralien.
 Carnegiesøen, USA – amerikansk sø i staten New Jersey.

 Personer
 Andrew Carnegie – amerikansk industrialist og filantrop.
 Dale Carnegie – amerikansk forfatter.
 David Carnegie – australsk opdagelsesrejsende.
 James Carnegie, 3. hertug af Fife – medlem af den kongelige engelske familie.
Venø Kirke

Venø Kirke ligger på øen Venø. Den er formodentlig bygget i tiden omkring reformationen, dvs. omkring 1536, og er opført i kløvede kampesten og munketegl blev anvendt til hjørner og udbedringer. Kirkens gulv var lavet af ujævne kampesten, loftet har været af træ, og taget var tækket med byghalm. Kirken er en såkaldt kullet kirke, dvs. uden tårn.

Kirken er siden blevet udvidet med et par meter mod vest. 1800 blev gulvet i koret og gangen udskiftet. 1863 blev kirkens våbenhus tilføjet. Samtidig blev den oprindelige indgang i syd tilmuret. Man valgte også at tilføje endnu et vindue i sydmuren. I 1951 udskiftede man kakkelovnen med elektriske varmeapparater, og der blev indlagt elektrisk lys. Det var i 1991, man genfandt kirkens kalkmalerier, der ellers havde været gemt bag hvidtekalken, man valgte at fremdrage dem, og det førte til en gennemgribende ændring af kirkerummet. Venø Kirke gennemgik i perioden 2016-18 en gennemgribende restaurering, ombygning og nyindretning ved arkitekt MAA Dan Ljungar. Muliggjort ved donationer fra Ny Carlsbergfondet og A.P. Møller og Hustru Chastine Mc-Kinney Møllers Fond til almene Formaal.

Kirkeklokken fra 1636 er i stedet ophængt i en niche i kirkens vestende. Den skulle efter sigende oprindelig stamme fra herregården Volstrup.

Altertavlen stammer fra 1882 og er malet af Carl Bloch. Det er en kopi af Anton Anton Dorphs maleri "Maria og Martha", der hænger i Sankt Stefans Kirke. i København. Originalen er malet 1874.

Døbefonten er formodentlig fra 1200-tallet og stammer derfor nok fra en anden kirke. Dåbsfadet er fra 1777. Prædikestolen er fra midten af 1600-tallet, mens altertavlen er fra 1882 og består af en kopi udført af Carl Bloch af et maleri af Anton Dorph. Originalen, Maria og Martha fra 1874, findes i Sankt Stefans Kirke i København. Fra en tidligere altertavle fra 1500-tallet er sidefløjene bevaret og ophængt i kirken. Malerierne på disse stammer dog fra 1700-tallet.

Kalkmalerierne fra 1884-1896 blev genfundet i 1991. De forestiller særegent en stoleværksfacade i renæssancestil. Mellem gavlene er der malet låger med staderbrugernes initialer og årstal.1884-1886.

Før kirken blev opført tog venøboerne til Gimsing Kirke og indtil 1750 blev kirken betjent af præsten i Hjerm-Gimsing Pastorat. I kirken findes der præstetavler over præsterne ved kirken siden 1750. Fra 1750 har Venø Kirkes præst haft til opgave at undervise øens børn, en ordning, som først blev ophævet i 2004, da Struer Kommune lukkede den lille skole.

Eksterne henvisninger 
 Venø Kirke
 Venø Kirke hos KortTilKirken.dk
 Venø Kirke hos danmarkskirker.natmus.dk (Danmarks Kirker, Nationalmuseet)
 Artikler om kirkens og sognets lidenhed via Venoe.dk

Kirker i Struer Kommune
Kirker i Viborg Stift
Kirker i Ringkøbing Amt
Kirke
Ofte Stillede Spørgsmål

Ofte stillede spørgsmål, forkortet OSS, er betegnelsen for en liste med spørgsmål, der er stillet og besvaret meget ofte i forskellige sammenhænge på Internettet. Den engelske betegnelse frequently asked questions eller FAQ bruges også på dansk. Fænomenet opstod i nyhedsgrupper og på postlister, hvor de faste brugere blev trætte af altid at svare på de samme spørgsmål. Lister med spørgsmål og tilhørende svar blev så udsendt med jævne mellemrum. OSS'er bruges stadig i denne form. I nogle tilfælde sker det automatisk, men ofte udsendes listen manuelt, så den, der sender listen kan kontrollere den for forældede oplysninger. Den engelske forkortelse udlægges også som Frequently Answered Questions altså ofte besvarede spørgsmål og det er som regel de hyppige besvarelser, der har gjort at nogen har taget sig sammen til at oprette og vedligeholde en OSS for et bestemt emne.

Ideen med at lave lister med ofte stillede spørgsmål har bredt sig. Mange hjemmesider har OSS-lister uanset om der er kommet henvendelser med spørgsmål. Dette har givet OSS-begrebet et lidt blakket ry, fordi de er blevet brugt som reklame med spørgsmål i stil med "Hvad er fordelene ved at bruge produkter fra Firma X?" på hjemmesiden for Firma X.

Se også 
 Hjælp:OSS – ofte stillede spørgsmål om Wikipedia

Eksterne henvisninger 
 Et omfattende arkiv med Ofte stillede spørgsmål
 Informationsordbogen. Opslagsord: FAQ

Internetjargon
Mestergris

En "mestergris" er en underhåndsaftale mellem de tilbudsgivende håndværkere, som deltager i en licitation, om hvem der skal have opgaven og til hvilken pris. En "mestergris" er en ulovlig konkurrencebegrænsende aftale, der ødelægger hensigten med licitationen.

Kilder 
 Opslaget mestergris i Den Danske Ordbog. Besøgt 29. juni 2017.

Økonomisk kriminalitet
Apate

Apate er datter af Nyx i den græske mytologi. Apate var personifikationen af bedrag. Hun var en af de onde ånder i Pandoras æske. I den romerske mytologi er hun Fraus.

Græsk mytologi
Brorstrup Kirke

Brorstrup Kirke ligger i landsbyen Brorstrup, ca. 10 km sydøst for Aars og er en romansk kirke fra 1200-tallet.

Eksterne kilder og henvisninger 

 Kirkens beskrivelse i Trap – Kongeriget Danmark, 3. Udgave 4. Bind, s. 504 hos Projekt Runeberg
 Brorstrup Kirke  hos nordenskirker.dk
 Brorstrup Kirke hos KortTilKirken.dk

Kirker i Rebild Kommune
Kirker i Viborg Stift
Kirker i Aalborg Amt
Nordkraft (film)

Nordkraft er en dansk drama spillefilm fra 2005, baseret på Jakob Ejersbos bog og instrueret af Ole Christian Madsen. Thure Lindhardt vandt i 2006 en Robert for årets mandlige birolle i rollen som Steso.

Medvirkende 
 Thure Lindhardt (Steso)
 Signe Egholm Olsen (Maria)
 Claus Riis Østergaard (Allan)
 Farshad Kholghi (Hossein)
 Thomas L. Corneliussen (Asger)
 Pernille Vallentin Brandt (Tilde)
 Signe Vaupel (Maja)
 Rudi Køhnke (Frank)
 Joachim Malling (Michael)
 Finn Storgaard (Hans Jørgen)
 Maria Stenz (Marias mor)
 Kirsten Norholt (Allans mor)
 Søs Egelind (Stesos mor)
 Lars Mikkelsen (Stesos far)
 Nanna Berg (Nadia)
 Ulver Skuli Abildgaard (Bjarne)
 Paw Henriksen (Rocker)
 Barbara Hesselager (Franks pige)
 Mark Hoppe (Mand der løber)
 Rasmus Møller Lauritsen (Junkie)
 Nils P. Munk (Aksel)
 Priscilla Rasmussen (Mette)
 Stanislav Sevcik

Referencer

Eksterne henvisninger 
 

Danske film fra 2005
Ungdomsfilm fra Danmark
Dramafilm fra Danmark
Dansksprogede film
Film baseret på værker af danske forfattere
Film instrueret af Ole Christian Madsen
Carnegiesøen (Australien)

Carnegiesøen (Lake Carnegie) er en efemerisk sø i vestaustralien.

Den bliver kun fyldt med vand under kraftigt regnvejr; I tørkeår er søen reduceret til en sump.

Søen er yngleområde for de sorte australske svaner Cygnus atratus.

Eksterne henvisninger
Billede af Lake Carnegie set fra rummet 

 

Søer i Australien
Philotes

Philotes (græsk: Φιλωτες) er i den græske mytologi datter af Nyx – personifikation af omsorg, venskab og sex.

Se også 
 Fili (ikke forbundet til Philotes).

Græsk mytologi